**PASLAUGOS APRAŠYMAS**

|  |  |  |
| --- | --- | --- |
| 1. | Paslaugos pavadinimas | Šilumos tiekimo licencijos išdavimas, keitimas, dublikato išdavimas ar galiojimo panaikinimas (tiekiantiems mažiau kaip 10 GWh šilumos per metus) |
| 2. | Paslaugos gavėjai | Asmenys, numatomoje licencijuojamos veiklos teritorijoje valdantys šilumos tiekimo veiklai vykdyti būtinus šilumos gamybos įrenginius ir (ar) šilumos perdavimo tinklus. |
| 3. | Paslaugos tipas: elektroninė/ neelektroninė paslauga | Elektroninė / neelektroninė |
| 3.1 | nuoroda į el. paslaugą *(jei paslauga elektroninė)* | <https://www.epaslaugos.lt/portal/service/42525/23320?searchId=6daf9d59-0871-4ff5-954d-bcc0fb59d8fc> |
| 3.2 | nuoroda į prašymo formą (-as) *(jei paslauga neelektroninė)* | <https://www.lietuva.gov.lt/lt/silumos-tiekimo-licencijos-isdavimas-keitimas-dublikato-isdavimas-ar-galiojimo-panaikinimas-77;12900.html> |
| 4. | Paslaugos teikimo trukmė | Išdavimas, pakeitimas, dublikato išdavimas – ne vėliau kaip per 30 kalendorinių dienų nuo visų tinkamai įformintų dokumentų gavimo; |
| 5. | Paslaugos kaina | 376 Eur – išdavimas;  20 Eur – pakeitimas, dublikato išdavimas. |
| 6. | Apmokėjimo už paslaugą būdai ir tvarka *(įtraukiant ir apmokėjimo galimybę užsieniečiams)* | Už licencijos išdavimą ir licencijos patikslinimą mokama valstybės rinkliava į Valstybinės mokesčių inspekcijos prie LR finansų ministerijos surenkamąsias sąskaitas: <http://www.vmi.lt/cms/naujienos/-/asset_publisher/d2y7VNMZgf1i/content/biudzeto-pajamu-surenkamosios-saskaitos>.  Įmokos kodas 52436.  Valstybės rinkliavą galima sumokėti internetu, paspaudus šią nuorodą:  <https://www.vmi.lt/cms/mokejimo-vykdymo-dokumento-formavimas> , arba pavedimu, prisijungus prie savo banko sąskaitos.  Valstybės rinkliavą taip pat galima sumokėti įmokų surinkimo paslaugas teikiančiose įstaigose bei jų ar jų tarpininkų padaliniuose:  • AB „Lietuvos paštas" pašto skyriuose;  • per UAB „Paysera LT" interneto portalą www.paysera.lt;  • SOLLO, UAB tarpininko MAXIMA LT, UAB kasose;  • UAB „Elotus";  • UAB „Mokėjimo terminalų sistemos" mokėjimo savitarnos terminaluose FOXBOX;  • UAB „Perlas Finance" terminaluose;  • per UAB „Viena Sąskaita" interneto portalą https://vienasaskaita.lt/;  • UAB „Mokėjimų paslaugos" spaudos kioskuose. |
| 7. | Paslaugos teikimo proceso aprašymas | Paslaugos gavėjas raštu arba per atstumą ir elektroninėmis priemonėmis per kontaktinį centrą arba tiesiogiai kreipiantis į Biržų rajono savivaldybę, užpildo ir pateikia popierinę arba elektroninę prašymo formą (kurią reikia pasirašyti kvalifikuotu elektroniniu parašu) ir reikiamus dokumentus.  Paslaugos vykdytojas išnagrinėja prašymą, pateiktus dokumentus ir priima sprendimą patenkinti prašymą, arba atmeta prašymą, arba informuoja paslaugos gavėją dėl prašymo papildymo. Kai paslaugos teikėjas nustato, kad pateikti dokumentai atitinka reikalavimus, paslaugos teikėjas priima sprendimą išduoti licenciją.  Paslaugos gavėjas apie priimtą sprendimą informuojamas prašyme nurodytu būdu: atvykęs į Savivaldybės administraciją, registruotu laišku arba prisijungęs prie Elektroninių valdžios vartų (www.epaslaugos.lt).  Paslaugos gavėjas, praradęs ar sugadinęs licencijos originalą pateikia Paslaugos teikėjui prašymą išduoti licencijos dublikatą.  Licencijos dublikatas išduodamas su žyma „Dublikatas“ paraiškoje išduoti licencijos dublikatą nurodytu būdu.  Jeigu licencijos dublikatas išduodamas dėl to, kad sugadintas popierinės formos licencijos originalas, Paslaugos gavėjas privalo grąžinti popierinės formos licencijos originalą Savivaldybės administracijai.  Pasikeitus licencijoje įrašytiems duomenims (jeigu įmonė pertvarkoma ar reorganizuojama, keičiasi licencijoje nurodyta veiklos teritorija ar kiti licencijoje nurodyti rekvizitai), licencija turi būti pakeista. Paslaugos gavėjas pateikia prašymą pakeisti licenciją.  Licencijas išduodanti institucija priima sprendimą pakeisti licenciją ir išduoda pakeistą licencijos originalą. |
| 8. | Informacija ir dokumentai, kuriuos turi pateikti asmuo | 1. Nustatytos formos prašymas (pildomas ir pateikiamas tik surinkus visus reikalingus dokumentus). Prašyme, be kitų duomenų, turi būti nurodyta numatoma licencijuojamos veiklos teritorija, kuri nurodoma pridedamuose masteliniuose planuose ir (ar) kitokiu būdu, leidžiančiu nustatyti valdomų šilumos gamybos įrenginių ir (ar) šilumos perdavimo tinklų ribas;  2. Įmonės registravimo pažymėjimo ir įmonės įstatų ar kito, juos atitinkančio, steigimo dokumento, kopijos arba išrašas apie įmonę iš Juridinių asmenų registro;  3. Informacija apie įmonės padalinius, filialus ir valdymo organus;  4. Įsipareigojimas vykdyti licencijuojamos veiklos sąlygas;  5. Su veikla šilumos ūkio sektoriuje susijusių įmonės turimų licencijų ir teisės aktuose nustatytų leidimų sąrašas;  6. Šilumos gamybos įrenginių ir (ar) šilumos perdavimo tinklų nuosavybės teisę ar teisėtą valdymą patvirtinantys dokumentai;  7. Įmonės pastarųjų 2 metų (jeigu įmonė vykdė veiklą trumpiau negu 2 metus, – pastarųjų metų) veiklos audito ataskaita ir balansas. Šis reikalavimas netaikomas įmonėms, kurios iki prašymo padavimo veiklos nevykdė;  8. Valstybinės energetikos inspekcijos prie Ūkio ministerijos išduotų leidimų (atestatų) verstis šilumos įrenginių eksploatavimu (priežiūra) kopijos.  Pateikiamų dokumentų kopijos turi būti patvirtintos teisės aktų nustatyta tvarka.  Praradęs licencijos originalą, paslaugos gavėjas pateikia prašymą išduoti licencijos dublikatą bei motyvuotą paaiškinimą dėl prarastos licencijos. |
| 9. | Paslaugos teikėjo kontaktinė informacija (atsakingo darbuotojo pareigos, vardas ir pavardė, el. paštas, telefono numeris) | Biržų rajono savivaldybės administracijos Strateginio planavimo ir turto valdymo skyriaus vyriausioji specialistė Daina Kolomakienė.  El. paštas [daina.kolomakiene@birzai.lt](mailto:daina.kolomakiene@birzai.lt) .  Tel. Nr. (8 450) 42 124  Mob. +370 682 53930 |
| 10. | Paslaugos teikėjo veiksmų (neveikimo) apskundimo tvarka | Licencijos turėtojas turi teisę apskųsti licencijas išduodančios institucijos sprendimus [Lietuvos Respublikos administracinių bylų teisenos įstatymo](https://www.e-tar.lt/portal/lt/legalActEditions/TAR.67B5099C5848) nustatyta tvarka. |